ฮั่งเส็งปิดเช้าร่วง 155.56 จุด เหตุวิตกเศรษฐกิจโลก
ฮั่งเส็งปิดเช้าร่วง 155.56 จุด เหตุวิตกเศรษฐกิจโลก
2 ก.พ. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งอ่อนตัวลง 155.56 จุด หรือ 0.79% ปิดภาคเช้าที่ 19,439.94 จุด จากความวิตกกังวลเกี่ยวกับแนวโน้มเศรษฐกิจโลกที่อ่อนแอ โดยเฉพาะอย่างยิ่งเศรษฐกิจจีน
ทั้งนี้ สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนม.ค.ลดลงแตะ 49.4 จาก 49.7 ในเดือนธ.ค. ซึ่งบ่งชี้ว่าภาคการผลิตของจีนปรับตัวย่ำแย่ลง
ดัชนีที่ต่ำกว่า 50 แสดงให้เห็นว่าภาคการผลิตของจีนหดตัวลงจากเดือนก่อนหน้า